
DR 30.10.2012 63 

 
■1640 

Tuan Pengerusi, saya ingin pergi ke Butiran 00611 – Program GIATMARA. Kita 
berterima kasih kepada kerajaan, kementerian ini kerana telah membina GIATMARA di 
kawasan saya. Akan tetapi walaupun peruntukannya lebih kurang RM1 juta dahulu, saya 
melihat bangunan yang dibuat lebih kurang RM300,000. Apakah baki wang itu telah 
digunakan sepenuhnya untuk membeli alat-alat mesin dan sebagainya untuk GIATMARA 
ini.   

Butiran yang seterusnya ialah 00600 – Pembangunan Latihan KEMAS. 
Kebanyakan tabika/tadika KEMAS pada masa sekarang ini adalah menumpang di rumah-
rumah panjang ataupun di kawasan-kawasan kampung di bawah surau ataupun di 
kawasan-kawasan pinjaman. Adakah pihak kementerian boleh menaiktarafkan bilik-bilik 
pelajar KEMAS ini supaya mereka di dalam keadaan selesa dan boleh belajar dengan baik 
sebab ini adalah anak-anak kita yang masih kecil lagi. Seterusnya... 

Dato’ Ismail bin Abd. Muttalib [Maran]: Yang Berhormat Sibuti, boleh mencelah 
sedikit? 

Tuan Haji Ahmad Lai Bujang [Sibuti]: Ya, sila ya Yang Berhormat. 

Dato’ Ismail bin Abd. Muttalib [Maran]: Tentang keselesaan kelas-kelas tabika 
KEMAS dan juga bangunan KEMAS ini. saya bersetuju dengan Yang Berhormat Sibuti.  
Saya minta kalau boleh kementerian berikan perhatian termasuklah di kawasan saya Yang 
Berhormat Sibuti, bangunan KEMAS ini, Pusat Kegiatan KEMAS, Maran ini sudah sejak 
tahun 1988 kita telah cadangkan untuk bangunan baru, bangunan kayu.  Minta sama kalau 
boleh masukkan dalam ucapan.   

Kedua, tentang peningkatan tadi, kita hendak juga melihat supaya peningkatan 
bukan sahaja dari segi kemudahan fizikal tetapi dari segi kemudahan sumber manusianya. 
Umpamanya, jawatan penyelia KEMAS masih lagi di tahap S17 sedangkan pemaju 
masyarakat sudah S27. Saya mendapat rayuan daripada mereka ini kalau boleh minta 
kementerian bukan sahaja di Maran bahkan mungkin Sibuti juga menghadapi masalah yang 
sama. Minta supaya Yang Berhormat Timbalan Menteri mengambilkan perhatian. Terima 
kasih. Minta pandangan Yang Berhormat Sibuti. 

Tuan Haji Ahmad Lai Bujang [Sibuti]: Terima kasih Yang Berhormat Maran.  
Tuan Pengerusi, boleh tak dimasukkan dalam ucapan saya supaya senang Yang 
Berhormat Timbalan Menteri menjawab apa yang diutarakan tadi? Sebenarnya, banyak lagi 
perkara yang saya hendak bawa di sini. Oleh sebab kita kesianlah melihat kawan-kawan 
lagi ingin hendak berucap. Saya tahu, Yang Berhormat Limbang signal kepada saya supaya 
dapat Yang Berhormat Limbang juga hendak bercakap. Begitu juga Yang Berhormat Batu 
Sapi. Sekian, terima kasih saya menyokong. 

Tuan Pengerusi [Datuk Ronald Kiandee]: Ya, Yang Berhormat Bakri. 

 

4.43 ptg. 

 Tuan Er Teck Hwa [Bakri]: Terima kasih Tuan Pengerusi yang bijaksana 
memberi peluang kepada Bakri untuk mengambil bahas... [Dewan riuh]  Saya merujuk B.22 
– Butiran 010700 – Kesejahteraan Rakyat. Sekarang di kawasan Bukit Naning, Bakri 
sedang dilanda masalah banjir kilat.   

Apakah pihak kementerian akan menyalurkan bantuan dan perancangan bagi 
mengatasi masalah ini? Adakah kerajaan mempunyai tabung khas bagi masalah banjir kilat 
seperti ini? Saya telah dimaklumkan oleh penduduk bahawa sekarang ini setelah banjir kilat 
ini berlaku, barulah JPS menjalankan kerja-kerja mengorek parit. Mengapa kerja-kerja ini 
tidak dilakukan sekitar bulan September sedangkan kita semua mengetahui pada 
penghujung bulan Oktober adalah musim tengkujuh bermula?  

 Saya ingin meminta penjelasan adakah kementerian bersedia untuk memberikan 
bantuan kepada penduduk kawasan Pengerang, Kota Tinggi  berhubung pampasan dan 
sagu hati yang setimpal. Selain itu saya merujuk kepada Maksud B.22, Butiran 01140 – 
Pembangunan dan Pemantauan Projek.   

 



#1640 Tuan Pengerusi, saya ingin pergi ke Butiran 00611- Program GIATMARA. Kita berterima kasih kepada kerajaan, kementerian ini kerana telah membina GIATMARA di kawasan saya. Akan tetapi walaupun peruntukannya lebih kurang RM1 juta dahulu, saya melihat bangunan yang dibuat lebih kurang RM300,000. Apakah baki wang itu telah digunakan sepenuhnya untuk membeli alat-alat mesin dan sebagainya untuk GIATMARA ini. Butiran yang seterusnya ialah 00600- Pembangunan Latihan KEMAS. Kebanyakan tabika/tadika KEMAS pada masa sekarang ini adalah menumpang di rumah- rumah panjang ataupun di kawasan-kawasan kampung di bawah surau ataupun di kawasan-kawasan pinjaman. Adakah pihak kementerian boleh menaiktarafkan bilik-bilik pelajar KEMAS ini supaya mereka di dalam keadaan selesa dan boleh belajar dengan baik sebab ini adalah anak-anak kita yang masih kecil lagi. Seterusnya... Dato' Ismail bin Abd. Muttalib [Maran]: Yang Berhormat Sibuti, boleh mencelah sedikit? Tuan Haji Ahmad Lai Bujang [Sibuti]: Ya, sila ya Yang Berhormat. Dato' Ismail bin Abd. Muttalib [Maran]: Tentang keselesaan kelas-kelas tabika KEMAS dan juga bangunan KEMAS ini. saya bersetuju dengan Yang Berhormat Sibuti. Saya minta kalau boleh kementerian berikan perhatian termasuklah di kawasan saya Yang Berhormat Sibuti, bangunan KEMAS ini, Pusat Kegiatan KEMAS, Maran ini sudah sejak tahun 1988 kita telah cadangkan untuk bangunan baru, bangunan kayu. Minta sama kalau boleh masukkan dalam ucapan. Kedua, tentang peningkatan tadi, kita hendak juga melihat supaya peningkatan bukan sahaja dari segi kemudahan fizikal tetapi dari segi kemudahan sumber manusianya. Umpamanya, jawatan penyelia KEMAS masih lagi di tahap S17 sedangkan pemaju masyarakat sudah S27. Saya mendapat rayuan daripada mereka ini kalau boleh minta kementerian bukan sahaja di Maran bahkan mungkin Sibuti juga menghadapi masalah yang sama. Minta supaya Yang Berhormat Timbalan Menteri mengambilkan perhatian. Terima kasih. Minta pandangan Yang Berhormat Sibuti. Tuan Haji Ahmad Lai Bujang [Sibuti]: Terima kasih Yang Berhormat Maran. Tuan Pengerusi, boleh tak dimasukkan dalam ucapan saya supaya senang Yang Berhormat Timbalan Menteri menjawab apa yang diutarakan tadi? Sebenarnya, banyak lagi perkara yang saya hendak bawa di sini. Oleh sebab kita kesianlah melihat kawan-kawan lagi ingin hendak berucap. Saya tahu, Yang Berhormat Limbang signal kepada saya supaya dapat Yang Berhormat Limbang juga hendak bercakap. Begitu juga Yang Berhormat Batu Sapi. Sekian, terima kasih saya menyokong. Tuan Pengerusi [Datuk Ronald Kiandee]: Ya, Yang Berhormat Bakri. 4.43 ptg. Tuan Er Teck Hwa [Bakri]: Terima kasih Tuan Pengerusi yang bijaksana memberi peluang kepada Bakri untuk mengambil bahas... [Dewan riuh] Saya merujuk B.22 - Butiran 010700- Kesejahteraan Rakyat. Sekarang di kawasan Bukit Naning, Bakri sedang dilanda masalah banjir kilat. Apakah pihak kementerian akan menyalurkan bantuan dan perancangan bagi mengatasi masalah ini? Adakah kerajaan mempunyai tabung khas bagi masalah banjir kilat seperti ini? Saya telah dimaklumkan oleh penduduk bahawa sekarang ini setelah banjir kilat ini berlaku, barulah JPS menjalankan kerja-kerja mengorek parit. Mengapa kerja-kerja ini tidak dilakukan sekitar bulan September sedangkan kita semua mengetahui pada penghujung bulan Oktober adalah musim tengkujuh bermula? Saya ingin meminta penjelasan adakah kementerian bersedia untuk memberikan bantuan kepada penduduk kawasan Pengerang, Kota Tinggi berhubung pampasan dan sagu hati yang setimpal. Selain itu saya merujuk kepada Maksud B.22, Butiran 01140- Pembangunan dan Pemantauan Projek.